Odense Adresse-Contoirs Efterretninger, 1812-10-09
J Følge de øvrige Efterretninger fra hiin Krigsskueplads var en af de franske Avantgarder den 16 Septbr. 12 Mile paa hiin Side Moskau, hvor den i Uorden mad Casan ved Wolga flygtende Fjende, havde betegnet sit Spor med Liig eller Mennesker, som vare segnede og foretrak Døden for deres Tilstands Elendigheder. Paa denne Flugt ere Russerne uden Magasiner, uden Anstalter for Syge og uden Tilflugt til de uhyre Forraad af alle Slags, som de i to Aar og siden Krigen have samlet, for fra Moskau af at fordeele dem til alle Operationslinier. En anden fransk Avantgarde staaer paa Veien til Petersborg, hvor Fjenden slet ingen Tropper har, da de, som man kunde formode, foretrak at drage til de langt frugtbarere Provindser ved Floden Wolga. Jmidlertid udhviler den franske Hoved=Armee sig efter sine Strabadser, og den Overflødighed, den forefandt i Moskau af Viin, Brændeviin, Sukker og Kaffe samt af alle Livets Nødvendigheder, saavelsom og en Mængde Peltse kommer den vel tilpas. Desuden fandt den i Moskau 100,000 Bombe= og Kanonkugler, 1,500,000 Patroner, 400,000 Pund Krudt og lige saameget Salpeter, hvoraf det meste var i et Magasin noget over 1/2 Miil uden for Staden, som altsaa ikke naaedes af de der rasende Luer, hvilke først standsedes den 20 Septbr. Af de 20,000 Huse, som denne uhyre Stad havde i en Omkreds af 6 Mile, ere omtrent 3 Fjerdedele lagt i Aske og deriblant det skjønne af Catharina Il af nyt møblerede Palais. - At Gouvernøren først den 14de skreed til Udførelsen af denne græsselige Plan hvorved han ikke saameget reddede de flygtende russiske Batailloner, som ødelagte en prægtig Stad, var vel deels Frygt for at ægge en uhyre Folkemængde til Opstand, deels og fordi han, uagtet de Franskes noksom gotgjorte utrolige Hurtighed, endnu ikke anede dem saa nær. Begyndelsen til dette rædsomme Skuespil skedte om Morgenen med Børsen, Hospitalet og den rigPakgaard, og paa dette Signal foer en Bande Forbrydere, denne Udaads værdige Haandlangere, ud og anlagde Jld paa 500 forskjellige Steder. 30000 saarede Russer fortæredes derved tillige af Luerne. Heldigviis var det kun Træehusene, som saasnart gik op i Luer, medens Kjældere og Hvælvinger, hvor Jndvaanerne af en lykkelig Anelse havde bragt deres beste Sager, og al deres Proviant i Forvaring, bleve ufortærede. Det var et skrækkeligt men rørende Syn, at see en Mængde Oldinger, Qvinder og Børn ile ud, for at søge beskyttelse hos den seirende Armee. - Saaledes var det forbeholdt vore, paa skrækkelige og overørdentlige Begivenheder saa rige Dage, at see nedstyrtes i Gruus en Stad, der i Omkreds var den største i Europa og i Folkemængde den næste efter London og Paris, en Stad, der var et uhyre Riges Middelpunkt for dets Hæder, Vindskibelighed, og Velfærd, Sædet for en udbred, Handel og Drivtighed og Oplagsstedet for umaalelige Kostbarheder og Konstskatte, Forgiæves søger selv den fyrigste Indbildningsskraft at udmale hine Jammers og Fortvivlelses Scener, ja forgiæves stræber selv den skarpsindigste Forstand at beregne Følgerne af denne mageløse Begivenhed! De Franske have greben og skudt henved 300 af hin Mordbrændere, der af Gouvernementet vare forsynede med smaae med Træe belagte Lunter, med Sværmere o. s. v. som de kastede paa Træetagene; ogsaa havde man bekjendtgjort Forfærdigelsen af en Brandballon til at kaste paa den franske Armee.